वाणिज्य एवं उद्योग मंत्रालय
आठ प्रमुख उद्योगों  का संयुक्त सूचकांक दिसंबर 2021 में 3.8 प्रतिशत  बढ़ा
सितंबर 2021 के लिए आईसीआई की अंतिम वृद्धि दर अनंतिम 4.4% से संशोधित होकर 5.4% हो गई
अप्रैल-दिसंबर 2021 के दौरान आईसीआई की वृद्धि दर पिछले वित्त वर्ष की इसी अवधि की तुलना में 12.6%  दर्ज की गई
आठ प्रमुख उद्योगों का संयुक्त सूचकांक दिसंबर 2021 में 141.3 था, जो दिसंबर 2020 की तुलना में 3.8 प्रतिशत  की वृद्धि दर्शाता है। कोयला, प्राकृतिक गैस, रिफाइनरी उत्पाद, उर्वरक, सीमेंट और बिजली उद्योगों का उत्पादन दिसंबर 2021 में पिछले वर्ष की इसी अवधि की तुलना में बढ़ा है।
उद्योग और आंतरिक व्यापार संवर्धन विभाग के आर्थिक सलाहकार कार्यालय  ने दिसंबर, 2021 के लिए आठ कोर उद्योगों का सूचकांक जारी किया है। आईसीआई चयनित आठ प्रमुख उद्योगों- कोयला, कच्चा तेल, प्राकृतिक गैस, रिफाइनरी उत्पाद, उर्वरक, स्टील, सीमेंट और बिजली में संयुक्त और व्यक्तिगत उत्पादन का आकलन करता है। औद्योगिक उत्पादन सूचकांक  में शामिल वस्तुओं के कुल भारांक  का 40.27 प्रतिशत हिस्सा आठ कोर उद्योगों में ही निहित होता है। वार्षिक/मासिक सूचकांक और वृद्धि दर का विवरण अनुलग्नक I और II में दिया गया है।
सितंबर 2021 के लिए आठ प्रमुख उद्योगों के सूचकांक की अंतिम वृद्धि दर को इसके अनंतिम स्तर 4.4% से संशोधित कर 5.4% कर दिया गया है। अप्रैल-दिसंबर 2021 के दौरान आईसीआई की वृद्धि दर पिछले वित्त वर्ष की इसी अवधि की तुलना में 12.6%  थी।
आठ प्रमुख उद्योगों के सूचकांक का सारांश नीचे दिया गया है:
कोयला- कोयला उत्पादन  दिसंबर, 2021 में दिसंबर, 2020 की तुलना में 5.2 प्रतिशत बढ़ा। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 10.6 प्रतिशत बढ़ गया।
कच्चा तेल - कच्चे तेल का उत्पादन  दिसंबर, 2021 में दिसंबर, 2020 की तुलना में 1.8 प्रतिशत कम हो गया। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 2.6 प्रतिशत कम हो गया।
प्राकृतिक गैस - प्राकृतिक गैस का उत्पादन  दिसंबर, 2021 में दिसंबर, 2020 की तुलना में 19.5 प्रतिशत बढ़ गया। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 22.4 प्रतिशत अधिक है।
पेट्रोलियम रिफाइनरी उत्पाद - पेट्रोलियम रिफाइनरी उत्पादन  दिसंबर, 2021 में दिसंबर, 2020 की तुलना में 5.9 प्रतिशत की वृद्धि हुई। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 10.0 प्रतिशत की वृद्धि हुई है।
उर्वरक- उर्वरक उत्पादन  दिसंबर, 2021 में दिसंबर, 2020 की तुलना में 3.5 प्रतिशत की वृद्धि हुई। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 0.1 प्रतिशत कम हुआ।
इस्पात- इस्पात उत्पादन  दिसंबर, 2021 में दिसंबर, 2020 की तुलना में 1.0 प्रतिशत कम हुआ। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 22.1 प्रतिशत बढ़ा।
सीमेंट- सीमेंट उत्पादन  दिसंबर, 2021 में दिसंबर, 2020 की तुलना में 12.9 प्रतिशत बढ़ गया। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 26.1 प्रतिशत बढ़ गया।
बिजली - बिजली उत्पादन  दिसंबर, 2021 में दिसंबर, 2020 की तुलना में 2.5 प्रतिशत की वृद्धि हुई। इसका संचयी सूचकांक अप्रैल से दिसंबर, 2021-22 के दौरान पिछले वर्ष की इसी अवधि की तुलना में 9.4 प्रतिशत की वृद्धि हुई।
नोट 1: अक्टूबर 2021, नवंबर 2021 और दिसंबर, 2021 के आंकड़े अनंतिम हैं।
नोट 2: अप्रैल, 2014 से ही बिजली उत्पादन के आंकड़ों में नवीकरणीय अथवा अक्षय स्रोतों से प्राप्त बिजली को भी शामिल किया जा रहा है।
नोट 3: ऊपर दिए गए उद्योग-वार भारांक दरअसल आईआईपी से प्राप्त अलग-अलग उद्योग भारांक हैं और इसे 100 के बराबर आईसीआई के संयुक्त भारांक में समानुपातिक आधार पर बढ़ाकर दिखाया गया है।
नोट 4: मार्च 2019 से ही तैयार इस्पात के उत्पादन के अंतर्गत ‘कोल्ड रोल्ड  क्वायल्स’ मद के तहत हॉट रोल्ड पिकल्ड एंड ऑयल्ड  नामक एक नए स्टील उत्पाद को भी शामिल किया जा रहा है।
नोट 5: जनवरी 2022 के लिए सूचकांक सोमवार 28 फरवरी, 2022 को जारी किया जाएगा।
Annex I
आठ प्रमुख उद्योगों का प्रदर्शन देखने के लिए यहां क्लिक करें।